HOGYAN ÉLÜNK?

1. Péter osztálytársáéknál, Zoliéknál alszik. Mikor a közös családi esti imára kerül a sor, Péter tiltakozni kezd, hogy otthon ilyen korán még nem szoktak lefeküdni.  Zoli szerint még nem is kell lefeküdni, hamarabb is lehet imádkozni. Kinek van igaza?
A: Igaza van Péternek, csak az ágyban, vagy az ágy mellett érvényes az esti ima

B: Zolinak van igaza, az esti ima után még játszani is, beszélgetni is, tévézni is lehet

C: A gyerekeknek tényleg már le kell feküdni, a felnőttek viszont még tovább fennmaradhatnak, nekik akkor is érvényes

2. Évi busszal szokott reggelente iskolába menni. Nemegyszer az úton jut eszébe, hogy a reggeli imát nem mondta el. Szabad-e útközben imádkozni?

A: Igen, a fontos, hogy hiba nélkül mondja el a reggeli imát    B: Nem, esetleg akkor, ha senki sincs még körülötte   C: Igen, és nagyon jó, hogy már reggel eszébe jutott, hogy gondolataival Istent  keresse

3. A 6 éves Kati a nagyhetet nagymamájánál töltötte és együtt vettek részt a szertartásokon esténként. Bár már nem teljesen ismeretlen Kati előtt a szentmise, a közös imádság /1 éve hittanos !/, most sok újdonságot élt meg. Miről mesélhet és mikor történt pontosan? 

· A pap bácsi elesett az oltár lépcsőjére, és a minisztránsok csak térdeltek, megvárták, míg egymaga feláll ………………………………………………

· Lehet, hogy földrengés is volt, mert a gyertyatartók felborulva, a terítő is felhajtva, a kicsi ajtó az oltáron tárva-nyitva! Igaz, semmi nem volt benne ……………………………………………………………………………..

· A kántor annyira nyomta az orgonát össze-vissza, hogy biztosan el is romlott, mert egyszer csak  elhallgatott, és attól kezdve nem szólt az orgona, csak énekeltek ………………………………………………………………….

4. Péter örömmel gratulált barátjának új autójához és egy érdekes matricát ajándékozott neki: kék mezőben fehér kereszt, benne SOS felirat.

Felragasztja-e a barát a matricát?

A: Nem, mert ez csak a papok, püspökök autóján lehet, jelezve, hogy bárkit szívesen meggyóntatnak

B: Igen, mert új a jogosítványa is, és a matrica segítséget-megértést kér a közlekedési partnerektől

C: Igen, mert tudja, hogy azt jelzi: baleset esetén papot kér

5. Gábor minden vasárnap minisztrál a szentmisén, és ha néha-néha fáradt vagy nincs kedve, az jut eszébe, hogy számítanak rám, mennem kell. Péter is szeret minisztrálni, de csak akkor, ha kedve van. Van, hogy kimarad  egy-egy mise is, meg van, amikor a padból kényelmesebb végignézni a misét. Aztán egyszercsak rájön, és akkor el se lehetne  zavarni. Mi a véleményed, melyik az értékesebb?
A: Gábor szolgálatát tartom az értékesebbnek, és biztatnám, hogy maradjon ilyen, de Pétert sem küldeném el
B: Péter szolgálata az értékesebb, mert mint tékozló fiú, időről-időre hazatér, míg Gábor természetes, hogy ott van
C: Nem szabad azt nézni, melyik az értékesebb, mert Isten sem a teljesítményt nézi
D: Gáboré, és Pétert egyszerűen nem engedném, ha nem hajlandó megváltozni
6. Vannak helyek, ahol a közös Rózsafüzér-imádkozást a templomban a pap csak elkezdi és befejezi, a tizedeket a hívek: gyerekek és felnőttek imádkozzák elő. Persze a pap is ott van egész idő alatt, és együtt imádkoznak. Mit gondolsz, miért van ez így?
A: kevés a pap és a hívek így akarják kímélni, így akarnak segíteni neki
B: így fejezik ki, hogy Mária gyermekeiként valamennyien köszöntik őt
C: így bizonyítják be a hívek, hogy ők is tudják az imádságokat
7. Vannak helyek, ahol ma is működik Rózsafüzértársulat, és tagjai nemcsak idős, beteg asszonyok, hanem fiatalok is, sőt férfiak is. Mit gondolsz, mi a célja ezeknek a csoportoknak?
A: Hogy a tagok imádságban közösségé válva egymást segítsék a mindennapi életben és az egyházközségnek segítő közösségei legyenek
B: Hogy a Rózsafüzér titkainak cseréje minden hónapban megtörténjen
C: Hogy valaki mindig imádkozza a Rózsafüzért
8. Vannak helyek, ahol a templomot a templomba-járó asszonyok takarítják és díszítik /a gyerekek besegítenek!/. Miért van ez így?
A: Nincs pénze a papnak fizetni a takarítót, és ő meg nem tudja már
B: Unatkoznak az asszonyok és így teszik magukat fontossá
C: Így fejezik ki, hogy sajátjuknak érzik a templomot
9. Helyes-e, ha egy Édesanya a nagyböjt péntekjein olyan ügyesen kitalálja a család ételeit, hogy észre sem veszik, és megtartották a böjtöt?
A: Nem helyes, mert mindenki maga döntse el, mit akar enni
B: Helyes, mert az a fontos, hogy ne együnk húst
C: Az igazi az lenne, ha beszélgetnének is arról, hogy miért nem esznek húst
10. Karcsi azt mondja, hogy a gyónás öröm. Igaz ez?
A: Nem igaz, csak mivel az áldozáshoz kell, hát elfogadja az ember a vele járó kellemetlenséget
B: A gyónás csak a pap számára öröm, mert kitudhatja a titkokat
C: Igaz, mert a gyónásban is Jézussal találkozunk, és megkapjuk örömét, békéjét
11. Műtét előtt ismerősödnek, családtagodnak ajánlod-e, hogy járuljon a szentségekhez?
A: Igen, és ajánlom, hogy együtt imádkozzunk érte
B: Csak akkor, ha tudom, hogy halálos beteg és már a műtét sem segít rajta
C: Nem, nehogy még jobban megijedjen, és a halálra gondoljon 
12.  Évi keresztelésekor fehér kisinget kaptak a szertartásban és egy, a húsvéti gyertyáról meggyújtott égő gyertyát. Melyik fejezi ki a lelki tisztaságot?

A: a gyertya       B: a kising         C: mindkettő 

13.  Évi születésnapján Édesanyja elővette a gondosan őrzött kisinget, meggyújtották a kereszteléskor kapott gyertyát, és így köszönték meg Istennek, hogy a földi életet a kegyelmi élettel is gazdagította. Helyes-e ez?

A: Születésnapra nem a kinőtt kising és a már használt keresztelési gyertya való, hanem torta, rajta az évek számát jelző piciny gyertyákkal

B: Szép gondolat a földi élet és kegyelmi élet miatt együtt hálát adni Istennek

C: A születésnaphoz Istennek semmi köze, nem szabad a kereszteléssel összekeverni

14. Évi, mikor iskolás lett, kérte az ingecskét és a gyertyát is, mert az övé. Édesanyja komolyan kérdezte tőle: Tudsz már Te egyedül is vigyázni rá? Évi a kérdésre egy kicsit elbizonytalanodott.  Mit érzett meg?

A: Hogy a kising és a gyertya csak jelez valamit, amit ő még nem is nagyon ért

B: Hogy Édesanyja nem bízik abban, hogy egyedül is jó dugi-helyet talál a kisingnek és gyertyának, amit nem felejt el, ha majd újra elő kell venni

C: Rájött, hogy nem is biztos, hogy az övé a kising és a gyertya, hiszen a szüleinek adták keresztelőkor 

15.Van-e értelme elmenni a szentmisére csak azért, mert kell, de semmi kedved?
A: Isten előtt nincs értelme, de a lelkiismeretem szavát elhallgattattam

B: Nincs semmi értelme, mert csak az válik javunkra, amit örömmel teszünk

C: Van értelme, és az engedelmességünkért megkaphatjuk az öröm ajándékát is

16. Péter szeret aludni, mégis képes felkelni vasárnap mindig inkább korábban, hogy a diákmisére menjen, mert akkor a barátaival is találkozik. Helyes-e ez?

A: Nem helyes, mert csak Isten miatt szabad misére járni

B: Helyes, hisz a templomban, a szentmisén nemcsak Jézussal, hanem barátaival is találkozunk

C: Nem helyes, de ha nem rosszalkodnak, nem kell ügyet csinálni belőle

17. Énekpróbára jár Jutka, hogy a zsoltárokat a szentmisére begyakorolják.
A: Csak azért teszi, hogy a hittanbizonyítványba dicséretet írjanak
B: Szeret énekelni és örül, hogy szebb a szentmise, szívesen vállalja a próbákat
C: Nem szeret otthon unatkozni, inkább eljön a próbákra.
18. Nem hívő osztálytársad /nem messze lakik tőletek/, éppen akkor érkezik, hogy segítsél a tanulásban, amikor a vasárnapi szentmisére indulnál. Mit teszel?

A: Mondom, hogy másik misére nem tudok menni, de utána szívesen segítek

B: Mondom, hogy ha eljön velem a misére, csak akkor segítek neki

C: Otthon maradok és segítek, mert ez így fontosabb tanúságtétel, mint a mise

19. . Karcsi fél órával korábban érkezik a misekezdet előtt, hogy a sekrestyésnek segíthessen előkészíteni a szükséges dolgokat, meg a minisztránsokat öltöztetni. Melyik szándékot tartod jónak?

A: Csak azért csinálja, hogy megdicsérjék
B: Örömet jelent neki a szolgálat, még áldozatot is képes hozni érte

C: Azért muszáj segíteni, mert a sekrestyés nem tudja jól csinálni


20. Énekeljünk!

Húzd alá az adventi énekeket!

Sötétben járunk, hajnalra várunk, jöjj el Istenünk!…………………….

Ébredj ember mély álmodból, megszabadulsz rabságodból!…………..

Keresztények, sírjatok, mélyen szomorkodjatok……………………….

Bűnös néped sírva kiált hozzád, ne takard el üdvösséges orcád………..

Mária kis hajlékában, Názáretnek városában……………………………

Húzd alá a karácsonyi énekeket!

Áll a gyötrött Isten anya, kín az arcát könnybe vonja………………….

Az Ige megtestesült Názáretben ……………………………………….

Istengyermek, kit irgalmad közénk lehozott……………………………

Jézus világ megváltója, üdvözlégy élet adója!………………………….

Dicsőség, mennyben az Istennek!……………………………………….


Húzd alá a nagyböjti énekeket!
Harmatozzatok, égi magasok, téged vár epedve a halandók lelke, jöjj el, édes Üdvözítőnk.
Szívünk lelkünk most kitárjuk, utad, Jézus veled járjuk/Kérünk mélyen belevéssed szíveinkbe szenvedésed.
Hogyha hozzád járulunk szemünk könnybe lábad, úgy csókoljuk ó Urunk, drága keresztfádat ……
A keresztfához megyek, mert máshol nem lelhetek nyugodalmat lelkemnek …..
Mennyből az angyal lejött hozzátok, pásztorok ….

Húzd alá a húsvéti énekeket!

Gyászba borult Isten csillagvára, függönyt vontak mennynek ablakára….

Szent Magdolna elmene ama reggel sírva / az Úr Jézust nem lelé a kinyílott sírban.

Krisztus feltámadott, halljátok meg asszonyok…………………………..

Vigasságos hangos nagy örömünk támadt, megszületett Jézus a beteg világnak.

Dicsőség, szent áldás, tisztesség! A föltámadt Úrnak, húsvéti Báránynak…


Mikor énekelnéd a szentmisében? /bevonulás, felajánlás, áldozás…/
Jöjj el, jöjj el, siess már, Jézus téged szívem vár………………………………...

Szent Szíveddel együtt hevülünk, felajánljuk szívünk mindenünk, szándékoddal így egyesülünk……………………………………………………………………          

Üdvözlégy ó drágalátos nagy Szentség, 

Hol jelen van istenség és emberség………………………………………………

Vágyva jöttem színed elé e szent helyre Istenem……………………………….

